CELEX: 32020D0520
Language: el
Date: 2019-11-18 00:00:00
Title: Απόφαση (ΕΕ) 2020/520 του Συμβουλίου της 18ης Νοεμβρίου 2019 για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της και της Ουκρανίας, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση

15.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 117/1
               
            
         ΑΠΟΦΑΣΗ (ΕΕ) 2020/520 ΤΟΥ ΣΥΜΒΟΥΛΙΟΥ
         της 18ης Νοεμβρίου 2019
         για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της και της Ουκρανίας, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 172, σε συνδυασμό με το άρθρο 218 παράγραφος 5,
         Έχοντας υπόψη την πράξη προσχώρησης της Βουλγαρίας και της Ρουμανίας και την πράξη προσχώρησης της Κροατίας, και ιδίως το άρθρο 6 παράγραφος 2 αυτών,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της και της Ουκρανίας (1) («η συμφωνία»), υπεγράφη την 1η Δεκεμβρίου 2005 και τέθηκε σε ισχύ την 1η Δεκεμβρίου 2013.
                  
               
                     (2)
                  
                  
                     Η Βουλγαρία και η Ρουμανία κατέστησαν κράτη μέλη της Ένωσης την 1η Ιανουαρίου 2007 και η Κροατία κατέστη κράτος μέλος της Ένωσης την 1η Ιουλίου 2013.
                  
               
                     (3)
                  
                  
                     Σύμφωνα με το άρθρο 6 παράγραφος 2 της πράξης προσχώρησης της Βουλγαρίας και της Ρουμανίας και με το άρθρο 6 παράγραφος 2 της πράξης προσχώρησης της Κροατίας, η προσχώρηση στη συμφωνία πρέπει να εγκριθεί με τη σύναψη πρωτοκόλλου της συμφωνίας. Οι εν λόγω διατάξεις προβλέπουν απλοποιημένη διαδικασία, βάσει της οποίας συνάπτεται πρωτόκολλο από το Συμβούλιο, που αποφασίζει ομόφωνα εξ ονόματος των κρατών μελών, και από την Ουκρανία.
                  
               
                     (4)
                  
                  
                     Στις 23 Οκτωβρίου 2006 και στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις με τις οικείες τρίτες χώρες, προκειμένου να συναφθούν πρωτόκολλα των διεθνών συμφωνιών που έχουν συναφθεί από την Ένωση και τα κράτη μέλη της.
                  
               
                     (5)
                  
                  
                     Η Επιτροπή ολοκλήρωσε επιτυχώς τις διαπραγματεύσεις με την Ουκρανία σχετικά με το πρωτόκολλο της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της και της Ουκρανίας, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση («το πρωτόκολλο»), με την ανταλλαγή ρηματικών διακοινώσεων.
                  
               
                     (6)
                  
                  
                     Το πρωτόκολλο θα πρέπει να υπογραφεί εξ ονόματος της Ευρωπαϊκής Ένωσης και των κρατών μελών της, με την επιφύλαξη της σύναψής του σε μεταγενέστερη ημερομηνία,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεταιη υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας συνεργασίας για ένα παγκόσμιο δορυφορικό σύστημα πλοήγησης (GNSS) για μη στρατιωτικούς σκοπούς μεταξύ της Ευρωπαϊκής Κοινότητας και των κρατών μελών της και της Ουκρανίας, ώστε να ληφθεί υπόψη η προσχώρηση της Δημοκρατίας της Βουλγαρίας, της Δημοκρατίας της Κροατίας και της Ρουμανίας στην Ευρωπαϊκή Ένωση, με την επιφύλαξη της σύναψης του πρωτοκόλλου (2).
         
         
            Άρθρο 2
            Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης και των κρατών μελών της.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Νοεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               J. LEPPÄ
            
         
         
            (1)  ΕΕ L 125 της 26.4.2014, σ. 3
         
         
            (2)  Το κείμενο του πρωτοκόλλου θα δημοσιευθεί μαζί με την απόφαση για τη σύναψή του.